CELEX: 62011CO0540
Language: mt
Date: 2012-09-19 00:00:00
Title: Digriet tal-Qorti tal-Ġustizzja (Is-Sitt Awla) tad-19 ta’ Settembru 2012.#Daniel Levy u Carine Sebbag vs État belge - SPF Finances.#Talba għal deċiżjoni preliminari — Tribunal de première instance de Bruxelles — Interpretazzjoni tal-Artikoli 10, 57(2) u 293 tat-Trattat KE — Ammissibbiltà ta’ leġiżlazzjoni nazzjonali li tippermetti t-taxxa doppja minkejja ftehim bilaterali dwar ħelsien minnha — Emenda leġiżlattiva nazzjonali magħmula wara li sar il-ftehim — Tqegħid inkwistjoni ta’ dritt miksub — Ostakolu għall-moviment liberu tal-kapital.#Moviment liberu tal-kapital — Tassazzjoni diretta — Tassazzjoni ta’ dividendi — Ftehim bilaterali dwar ħelsien minn taxxa doppja — Emenda ulterjuri, minn wieħed miż-żewġ Stati partijiet għall-ftehim, tal-leġiżlazzjoni nazzjonali, li għandha l-effett li ddaħħal mill-ġdid taxxa doppja — Obbligi tal-Istati Membri skont l-Artikoli 10 KE u 293 KE.#Kawża C‑540/11.

Digriet tal-Qorti tal-Ġustizzja (Is-Sitt Awla) tad-19 ta’ Settembru 2012 — Levy u Sebbag
      (Kawża C-540/11)
      “Moviment liberu tal-kapital — Tassazzjoni diretta — Tassazzjoni ta’ dividendi — Ftehim bilaterali dwar ħelsien minn taxxa doppja — Emenda ulterjuri, minn wieħed miż-żewġ Stati partijiet għall-ftehim, tal-leġiżlazzjoni nazzjonali, li għandha l-effett li
         ddaħħal mill-ġdid taxxa doppja — Obbligi tal-Istati Membri skont l-Artikoli 10 KE u 293 KE”
      
      1.                     Domandi preliminari — Risposta li tkun tista’ kjarament tiġi dedotta mill-ġurisprudenza — Domanda preliminari identika għal
            domanda diġà deċiża — Applikazzjoni tal-Artikolu 104(3) tar-Regoli tal-Proċedura (Regoli tal-Proċedura tal-Qorti Ġenerali,
            Artikolu 104(3)) (ara l-punt 13)
      2.                     Moviment liberu tal-kapital u libertà tal-ħlasijiet — Restrizzjonijiet — Leġiżlazzjoni fiskali — Taxxa fuq id-dividendi —
            Konvenzjoni fiskali bilaterali ta’ ħelsien mit-taxxa doppja — Emenda ulterjuri minn wieħed mill-Istati Membri, tal-leġiżlazzjoni
            nazzjonali tiegħu sabiex jintroduċi mill-ġdid taxxa doppja — Ammissibbiltà — Miżuri preventivi tat-taxxa doppja li jaqgħu
            taħt il-kompetenza tal-Istati Membri (Artikoli 10 KE, 56 KE u 293 KE) (ara l-punti 17-19, 21, 22, 26-29 u d-dispożittiv)
      Suġġett
      
         
               Talba għal deċiżjoni preliminari — Tribunal de première instance de Bruxelles — Interpretazzjoni tal-Artikoli 10, 57(2) u 293
                  tat-Trattat KE — Ammissibbiltà ta’ leġiżlazzjoni nazzjonali li tippermetti t-taxxa doppja minkejja ftehim bilaterali dwar
                  ħelsien minnha — Emenda leġiżlattiva nazzjonali magħmula wara li sar il-ftehim — Tqegħid inkwistjoni ta’ dritt miksub — Ostakolu
                  għall-moviment liberu tal-kapital.
               
            Dispożittiv
      Sa fejn il-miżura jew id-dritt Komunitarju, kif applikabbli fiż-żmien tal-fatti fil-kawża prinċipali, ma jeħtieġx kriterji
         ġenerali għat-tqassim tal-kompetenzi bejn l-Istati Membri fir-rigward tal-eliminazzjoni ta’ taxxa doppja fil-Komunità Ewropea,
         l-Artikolu 56 KE, moqri flimkien mal-Artikoli 10 KE u 293 KE, għandu jiġi interpretat fis-sens li ma jipprekludix sitwazzjoni
         li fiha l-Stat Membru, li jobbliga ruħu, bi ftehim bilaterali dwar ħelsien minn taxxa doppja li jistabbilixxi mekkaniżmu intiż
         li jelimina tali taxxa ta’ dividendi, sussegwentement ineħħi dan il-mekkaniżmu b’emenda leġiżlattiva li għandha l-effett li
         tintroduċi mill-ġdid taxxa doppja.